เรียน คุณเบื้องต้นผมมีอาการหายใจไม่ทั่วท้อง บางครั้งเหมือนหายใจแล้วหวิวๆ และเหมือนมีอะไรติดลำคอตลอด(ตื่นตอนเช้ามีเสมหะตลอดสีขาวติดลำคอทุกเช้า) ส่วนเวลาตอนนอนจะนอนหงายไม่ได้คับเหมือนหายใจไม่ออกมีอะไรมาติดลำคอ หากนอนหงายจากที่ผมสังเกตอาการตัวเองจะต้องสะดุ้งตื่นขึ้นมากลางดึกเหมือนหายใจไม่ออก(ลักษณะเหมือนคนจะจมน้ำตาย)พอรู้สึกตัวช่วงนั้นก็รู้ว่าตัวเองกำลังกลั่นหายใจ ผมต้องนอนตะแครงขวาถึงจะหายใจได้สะดวก และจะนอนตะแคงซ้ายก็ไม่ได้คับเหมือนหายใจไม่ทั่วท้องแต่(ก็ดีกว่านอนหงาย) ช่วงเวลาอาการปกติจะแสบท้องช่วงเวลาประมาณเที่ยงหรือเย็นๆ (ผมเคยไปหาลำคอ หู จมูก ก็ไม่พบอาการผิดปกติ) แต่วินัยเบื้องต้นว่าเป็นโรคกระเพราอาหาร (ผมท่านข้าวเช้า-ช่วงเวลา 20.00-20.30น. และเข้านอนประมาณ 23.30 คับ) แต่ผมกังวนใจเรื่องการนอนผวาเหมือนการกลั้นหายใจมากคับและไม่สามารถนอนหงายได้ซึ่งปกติผมจะนอนหงายได้รบกวนคุณช่วยวินิจฉัยอาการเบื้องต้นด้วยคับ
สวัสดีค่ะ อาการหายใจไม่ทั่วท้อง หายใจไม่สะดวกดังกล่าวมานั้น อาจจะเกิดจากเรื่องกรดไหลย้อนกรณีที่จุกที่คอ แสบร้อนกลางอก และเป็นสัมพันธ์กับมื้ออาหาร หรือหลังกินข้าวอิ่ม สาเหตุอื่นๆที่พบได้เช่นโรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง หรือมีภาวะปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อยได้ หรือเกิดจากการมีสิ่งแปลกปลอมติดอยู่ในทางเดินหายใจ เกิดหลังการออกแรงหรือทำงานหนักๆ โรคหัวใจเช่นกล้ามเนื้อหัวใจขาดเลือดเฉียบพลัน โดยแน่นหน้าอกแบบตื้อๆเหมือนมีของหนักมาทับ เป็นต้นควรสังเกตอาการตนเองอย่างใกล้ชิด ถ้าแน่นอกตื้อๆร่วมด้วย นอนราบไม่ได้ ใจสั่น หรืออาการเป็นมากขึ้น กินยาที่แพทย์ให้มาไม่ทุเลา ควรวกลับไปพบแพทย์เพื่อตรวจร่างกายซ้ำอีกครั้งเบื้องต้นงดการออกแรงหนัก ไม่กินมื้อใหญ่เกินไป ไม่กินแล้วนอนทันที นั่งหัวสูงไว้ก่อน 3 ชั่วโมง